CELEX: 62010TN0291
Language: bg
Date: 2010-06-26 00:00:00
Title: Дело T-291/10: Жалба, подадена на 26 юни 2010 г. — Martin/Комисия

28.8.2010   
            
            
               BG
            
            
               Официален вестник на Европейския съюз
            
            
               C 234/51
            
         Жалба, подадена на 26 юни 2010 г. — Martin/Комисия
   (Дело T-291/10)
   ()
   2010/C 234/90
   Език на производството: английски
   
      Страни
   
   
      Жалбоподател: Anne Martin (Брюксел, Белгия) (представител: U. O’Dwyer, Solicitor)
   
      Ответник: Европейска комисия
   
      Искания на жалбоподателя
   
   
               —
            
            
               да се отмени Решението на Комисията от 20 април 2010 г., съдържащо мълчалив отказ по потвърдителното заявление на жалбоподателя от 4 март 2010 г. за достъп до документи;
            
         
               —
            
            
               да се нареди на Комисията да се съобрази с Регламент (ЕО) № 1049/2001 (1) на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията в срок, който Общият съд счита за подходящ, и
            
         
               —
            
            
               да се осъди ответникът да заплати съдебните разноски.
            
         
      Правни основания и основни доводи
   
   С настоящата жалба на основание член 263 ДФЕС жалбоподателят иска да се отмени твърдяното Решение на Комисията от 20 април 2010 г., с което последната се въздържа да се произнесе по потвърдителното заявление на жалбоподателя за достъп до документите, адресирано до Генералния секретар на Комисията съгласно член 7, параграф 2 от Регламент № 1049/2001, в което жалбоподателя удължава срока на своето първоначално заявление за достъп до документи от 22 декември 2009 г. до 20 април 2010 г.
   В подкрепа на своята жалба жалбоподателят посочва следните правни основания:
   Пропускът на Комисията да приеме решение в срока, изтичащ на 20 април 2010 г., който ѝ е наложен с Регламент 1049/2001, е част от фактическия състав на мълчалив отказ по потвърдителното заявление на жалбоподателя от 4 март 2010 г. за достъп до документи и е в разрез както с член 8, параграф 1 от този регламент, така и с член 296 ДФЕС поради липса на изложени достатъчно мотиви за този отказ.
   
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76).